KAKUA 
NI LASU! 


O koya mo dou biuta tani kina na lasu, 
dou tukuna na ka dina vei ira na wekana: 
ni da sa lewe ni dua tani. 

Efeso 4:25 


p 4h 


Mo kakua ni vakadinadinataka vakailasu na kai nomu. 
LAKO YANI 20:16 


O ira era raica na veika lasu era sa biuta laivi na nodra loloma 
cecere. JONA 2:8 


Me kakua ni sauma e dua na tamata na ca ena ca. Vakarautaka 
na veika me dina e matadra na tamata kecega. Meda sa lako 
vakadodonu, me vaka ena siga, sega ena vakacaca kei na mateni, 
sega ena rumu kei na veivakararawataki, sega ena veileti kei na 
Vuvu. ROMA 12:17, 13:13 


Vakarautaki ni veika dodonu, sega walega ena mata ni Turaga, 
ia ena matadra talega na tamata. 2 KORINICA 8:21 


Kena iotioti, oi kemudou na wekaqu, na veika kecega sa dina, 
na veika kecega sa dina... vakasamataka na veika ogo. FILIPAI 4:8 


... liutaka e dua na bula vakanomodi ka vakacegu ena bula 
vakalou kei na yalodina. 1 TIMOCI 2:2 


... ena veika kecega sa tu vakarau me bula vakadodonu. 
IPERIU 13:18 


Ko koya sa kaya, Au sa kilai koya, ka sega ni muria na nona 
ivakaro, sa dau lasu, ka sa sega vua na dina. O cei e dau lasu ia 
ko koya ga sa cakitaka ni o Jisu na Karisito? O koya na meca 

i Karisito, ka cakitaka na Tamana kei na Luvena. 1 JONI 2:4,22 


Kevaka sa kaya e dua na tamata, Au sa lomana na Kalou, ka cati 
tacina, sa dau lasu ko koya: ni ko koya sa sega ni lomana na 
wekana sa raica, ena lomana vakaevei na Kalou sa sega ni raica? 
la sa tu vei keda na ivakaro oqo mai vua, Me lomani wekana 
talega ko koya sa lomana na Kalou. 1 JONI 4:20-21 


Au sa cati ira era baleta na veika lasu: ia au sa vakararavi vua 
na Turaga. Me vakanomodi na tebenigusuna lasu; ka sa vosataka 
na veika rarawa ena dokadoka kei na beci ira na yalododonu. 
SAME 31:6,18 


Sa kalougata ko koya sa vakararavi vua na Turaga, ka sega ni 
dokai ira na viavialevu, se ko ira sa vuki tani ki na lasu. 
SAME 40:4 

... ena tarovi na gusudra era sa vosa lasu. Ko koya sa 
cakacakataka na veivakaisini ena sega ni tiko e loma ni noqu 
vale: ko koya sa tukuna na ka lasu ena sega ni tiko e mataqu. 
SAME 63:11: 101:7 


Dou kauta tani vei au na sala ni lasu: ka solia mai vei au na 
nomuni lawa ena loloma. Au sa cata ka cata na lasu: ia au sa 
lomana na nomuni lawa. SAME 119:29,163 

Mo ni vakabulai au, na Turaga, mai na tebenigusuna lasu, kei na 
yame dauveivakaisini. SAME 120:2 


Na ono na ka ogo sa cata na Turaga: lo, e vitu sa ka vakasisila 
vua: Na rai dokadoka, na yame lasu, kei na liga sa vakadavea na 
dra tawa cala, Na yalo sa bulia na nanuma ca, na yava sa totolo 
ni cici ki na ca, Na ivakadinadina lasu sa vosa lasu, kei koya sa 
dau veilecayaki ena kedra maliwa na veitacini. 

VOSA VAKAIBALEBALE 6:16-19 

O koya sa vunitaka na veicati ena tebenigusu lasu, ia ko koya sa 
vosa vakacacataki koya, sa lialia. Ena vuqa na vosa sa sega ni 
vinakata na ivalavala ca: ia ko koya sa tarova na tebenigusuna sa 
vuku. Na yamedra na yalododonu sa vaka na siliva digitaki: 

sa lailai na yaga ni yalodra na tamata ca. 

VOSA VAKAIBALEBALE 10:18-20 


Sa dodonu na nodra nanuma na yalododonu: ia na nodra 
ivakasala na tamata ca sa veivakaisini. Ko koya sa tukuna na ka 
dina sa tukuna na ivalavala dodonu: ia sa ivakadinadina lasu ga 
ni veivakaisini. Sa tu ko ira sa vosa me vaka na iseleiwau sa 
cukiraki: ia na yamedra na vuku sa bulabula. Ena vakataudeitaki 
na tebenigusuna dina me sega ni mudu: ia na yame lasu sa 
lekaleka wale ga. Na veivakaisini sa tu e lomadra era sa 
raitayaloyalotaka na ca: ia vei ira na daunivakasala ni vakacegu 
sa reki. Ena sega na ca ena yaco vei ira na yalododonu: ia ko ira 
na tamata ca era na Vakasinaiti ena ca. Na tebenigusuna lasu sa 
ka vakasisila vua na Turaga: ia ko ira sa caka vakaidina sa nona 
marau. VOSA VAKAIBALEBALE 12:5,17-22 


Na tamata yalododonu sa cata na lasu: ia na tamata ca sa 
vakasisila, ka sa madua. VOSA VAKAIBALEBALE 13:5 

Ena sega ni lasu na ivakadinadina yalodina: ia na ivakadinadina 
lasu ena tukuna na ka lasu. Na vuku ni tamata yalomatua sa ikoya 
me kila na nona sala: ia na nodra lialia na lialia sa ka ni 
veivakaisini. Na ivakadinadina dina sa sereki ira na yalo: ia na 
ivakadinadina dauveivakaisini sa vosa lasu. 

VOSA VAKAIBALEBALE 14:5,8,25 


Na dau caka ca sa muria na tebenigusu lasu, ka sa vakatudaliga 
na dau lasu ki na pame ca. Na vosa uasivi sa sega ni lialia: 

sa sega sara ni tebenigusuna lasu e dua na tui. 

VOSA VAKAIBALEBALE 17:4,7 

Sa vinaka cake ko ira na dravudravua sa lako ena nona yalodina, 
ka ca ko koya sa vakatanitaka na tebenigusuna, ka sa lialia. 

Ena sega ni totogitaki na ivakadinadina lasu, ia ko koya sa 
vosataka na ka lasu ena sega ni dro rawa. Ena sega ni totogitaki 
e dua na ivakadinadina lasu, ia ko koya sa vosataka na ka lasu 
ena rusa. Na gagadre ni tamata sa nona yalovinaka: ka sa vinaka 
cake na tamata dravudravua ka ca na dau lasu. 

VOSA VAKAIBALEBALE 19:1,5,9,22 


Sa kamikamica vua na tamata na madrai ni veivakaisini; ia ni sa 
oti ena qai vakasinaiti na gusuna ena qereqere. 

VOSA VAKAIBALEBALE 20:17 

Na noda rawata na iyau mai na yame lasu sa ka wale sara ka 
veitosoyaki vaka ka vakasavi ira era vakasaqara na mate. 
VOSA VAKAIBALEBALE 21:6 


Ko koya sa cati koya sa vosavakacacataka na tebenigusuna, 

ka vakadavora e lomana na veivakaisini; Ni sa vosa dodonu, 
kakua ni vakabauti koya: ni sa vitu na ka vakasisila e lomana. 

Ni sa ubi na nona veicati ena veivakaisini, ena vakaraitaki na 
nona caka ca e matadra na ivavakoso taucoko. la ko koya sa kelia 
e dua na qara ena bale kina: ia ko koya sa vaqiqica e dua na vatu, 
ena lesu tale vua. Na yame lasu sa cati ira era sa vakararawataki 
kina; ka sa vakacacani na gusu ni veicavilaki. 

VOSA VAKAIBALEBALE 26:24-28 


Mo kakua ni vakatokai mo dau vakasolokakana, ka kakua ni wawa 
vata kei na yamemu: ni sa tau vua na daubutako na madua ca, 
ka sa cudruvi ena yamemu ruarua na ca. LOTU 5:14 


